લંડનઃ યુકેમાં પ્રતિબંધિત કરાયેલી ગ્રેસ્બી સીરિન્જ ડ્રાઈવર ભારત, સાઉથ આફ્રિકા અને નેપાળમાં મોકલી અપાઈ હોવાનો ઘટસ્ફોટ થયો છે. આ સીરિન્જનો વપરાશ અસલામત હોવા વિશે છેક ૧૯૯૫થી હોબાળો થતો હતો, જેના પગલે બ્રિટિશ નેશનલ હેલ્થ સિસ્ટમ (NHS) દ્વારા ૨૦૧૦થી તેનો ઉપયોગ તબક્કાવાર બંધ કરાયો હતો. આ અસલામત સીરિન્જ્સનો ઉપયોગ ભારતની કેટલીક હોસ્પ઼િટલોમાં કરાયાની શક્યતા સન્ડે ટાઈમ્સના અહેવાલમાં દર્શાવાઈ છે. અખબારે એમ પણ જણાવ્યું ૩૦ વર્ષના ગાળા દરમિયાન NHS માં થયેલાં મૃત્યુમાં આ સીરિન્જ પમ્પ્સને કારણભૂત ગણાવાયા હતા.